ทีมนักปั่นจักรยานผู้พิพากษา ออกจากปราณบุรี มุ่งหน้าสู่ รพ.ศิริราช
ทีมนักปั่นจักรยานผู้พิพากษา ออกเดินทางจากปราณบุรีแล้ว มุ่งหน้าสู่ รพ.ศิริราช เพื่อลงนามถวายพระพรพระบาทสมเด็จพระเจ้าอยู่หัว เนื่องในโอกาสทรงเจริญพระชนมพรรษา 88 พรรษา 5 ธันวามหาราช มีประธานอุตสาหกรรม จ.ประจวบฯ และรองนายก อบจ.ประจวบคีรีขันธ์ ให้การต้อนรับ ,เมื่อเวลา 07.30 น. วันที่ 13 ม.ค.58 ทีมขบวนนักปั่นจักรยานเดินทางไปลงนามถวายพระพรพระบาทสมเด็จพระเจ้าอยู่หัว ที่โรงพยาบาลศิริราช กรุงเทพมหานคร ตามโครงการ ปั่นเพื่อพ่อ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสทรงเจริญพระชนมพรรษา 88 พรรษา นำทีมโดย น.ส.ปริญญา แสงทอง ผู้พิพากษาศาลเยาวชนและครอบครัว จ.สุราษฎร์ธานี ปั่นนำทีมรวมทั้งผู้พิพากษาสมทบ ข้าราชการศาลยุติธรรมพนักงานราชการ ลูกจ้างศาลเยาวชนและครอบครัวจังหวัดสุราษฎร์ธานี ชมรมจักรยานเกาะสมุย ทั้งหมดจำนวน 33 คัน ซึ่งมีกำหนดถึงโรงพยาบาลศิริราช ในวันที่ 15 ม.ค.58 นี้ รวมระยะทาง 755 กิโลเมตร ได้เดินทางออกจากที่พัก อ.ปราณบุรี จ.ประจวบคีรีขันธ์ แล้ว, โดยมีนายวิรัช ปิยะพรไพบูรณ์ ประธานอุตสาหกรรม จ.ประจวบคีรีขันธ์ และนายไชยณรงค์ เชื้อวงศ์สกุล รองนายกองค์การบริหารส่วนจังหวัดประจวบคีรีขันธ์ เดินทางมาให้การต้อนรับคณะและร่วมรับประทานอาหารเช้าด้วย จากนั้นขบวนนักปั่นจักรยาผู้พิพากษา ได้เข้าถวายความเคารพต่อหน้าพระบรมรูปพระบาทสมเด็จพระเจ้าอยู่หัว ที่วังไกลกังวล จากนั้นออกเดินทางเข้าสู่ จ.เพชรบุรีต่อไป
 ทีมนักปั่นจักรยานผู้พิพากษา ออกเดินทางจากปราณบุรีแล้ว มุ่งหน้าสู่ รพ.ศิริราช ในวันที่ 15 ม.ค.58 นี้ เพื่อลงนามถวายพระพรพระบาทสมเด็จพระเจ้าอยู่หัว มีประธานอุตสาหกรรม และรองนายก อบจ.ประจวบคีรีขันธ์ ให้การต้อนรับ
ถวายพระพร,ปั่นจักรยาน,ไทยรัฐออนไลน์,ภูมิภาค,ผู้พิพากษา,ประจวบคีรีขันธ์,ปั่นจักรยานถวายพระพร,ปั่นเพื่อพ่อ